…………..(sz) napirend

Előterjesztve:

Közoktatási, Közművelődési, Sport, Egészségügyi, Szociális és

Lakásügyi Bizottsághoz

**ELŐTERJESZTÉS**

**a Képviselő-testület 2022. december 15-i rendes ülésére**

**Tárgy:** Szabadnap biztosítása egészségügyi szűréseken való részvételhez

**Készítette:** …………………………….……

Zsengellér Krisztina

osztályvezető

**Egyeztetve:** ………………………….………

dr. Varga Előd Bendegúz

alpolgármester

**Látta:** ………………………………….

dr. Szalai Tibor

jegyző

**Látta:** ………………………………….

dr. Silye Tamás

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Bizonyosan a Képviselő-testület tagjai között is ismert az a tény, hogy évtizedek óta Magyarországon **a halálesetek közel egyharmadáért felelős** ischaemiás, azaz a szívizom elégtelen vérellátásából adódó szívbetegségek előtt **messzemenően a leggyakoribb halálozási okot, mind a nők, mind pedig a férfiak esetében a rosszindulatú daganatos megbetegedések száma adja.**

Többek között az előzőekben jelzett betegségek előzetes, prevenció jelleggel történő szűrésén való rendszeres részvétel lehetőségét adja meg az állampolgárok részére kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról szóló 51/1997. (XII. 18.) NM rendelet.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 79. §-ának c) pontja alapján a közszolgálati jogviszonyban álló mentesül a rendelkezésre állási, illetőleg munkavégzési kötelezettségének teljesítése alól a kötelező orvosi vizsgálat időtartamára. Kötelező orvosi vizsgálatnak azt az orvosi vizsgálatot kell tekinteni, amelyen a munkavállaló egészségi állapotától függetlenül jogszabály rendelkezése alapján köteles megjelenni. A Kttv. 79. § l) pontja, valamint a 144. § (2) bekezdése fentieken túl a munkáltatónak megadja azt a jogot, hogy döntése alapján illetmény folyósításával, vagy a nélkül mentesítést adjon a munkavégzési kötelezettség teljesítése alól. Az előzőekben a közszolgálati jogviszonyban foglalkoztatottak esetén megfogalmazottakra a munkajogviszonyban állók esetében a Munka Törvénykönyvéről szóló 2012. évi I. törvény 55. § (1) bekezdés c) pontja, valamint az ettől eltérő megállapodás lehetőségét szabályozó 57. §-a előírásai az irányadóak.

Fentiekben megfogalmazottak figyelembevételével, ösztönözve a Budapest II. kerületi Polgármesteri Hivatal munkatársait a prevenciós vizsgálatokon való részvételre javasoljuk, hogy a leggyakoribbnak tekinthető daganatos egészségügyi problémák (méhnyakrák, emlőrák, prosztatarák) kiszűrésére irányuló orvosi vizsgálatokon való részvétel napjára a foglalkoztatottak mentesüljenek a munkavégzési kötelezettségük teljesítése alól. A mentesítés és a vizsgálatokon való részvétel igazolásának, igénybevételének, nyilvántartásának részletszabályait a képviselő-testületi döntést követően ki kell dolgozni.

**Határozati javaslat**

A Képviselő-testület elfogadja és javasolja, hogy a Budapest II. kerületi Polgármesteri Hivatal közszolgálati jogviszonyban, valamint munkajogviszonyban álló foglalkoztatottai az alábbiakban felsorolt egészségügyi szűréseken való részvételük napjára illetményük, illetve munkabérük folyósítása mellett kapjanak szabadnapot a jogviszonynak megfelelő munkavégzés alóli mentesítés és a vizsgálatokon való részvétel igazolásának, igénybevételének, nyilvántartásának részletszabályai kidolgozása mellett.

1. méhnyakrák szűrés
2. emlőrák szűrés
3. prosztatarák szűrés

A Képviselő-testület a Polgármester útján felkéri Budapest II. kerületi Polgármesteri Hivatal jegyzőjét, hogy a mentesítés és a vizsgálatokon való részvétel igazolásának, igénybevételének, nyilvántartásának részletszabályait dolgozza ki és vezesse át a Hivatal Esélyegyenlőségi Tervén, valamint a Közszolgálati Szabályzatában.

**Felelős:** Polgármester

**Határidő:** 2023. február 28.

*A határozati javaslat elfogadásához egyszerű többségű szavazati arány szükséges.*

Budapest, 2022. december 7.

**Örsi Gergely**

**polgármester**